Diana Frances Mountbatten-Windsor; née Lady Diana Spencer; ) iku garwa pisanan saka Charles III, anak pambarep Ratu Elizabeth II lan uga mianangka pewaris takhta karajan Britania Raya lan 15 nagara Persemakmuran Inggris. Putra-putrné, Pangeran William lan Harry ana ing urutan kaloro lan katelu sajeroning urutan pewarisan takhta mau.

Babad salira 
Diana Frances Spencer iku putra kaloro saka Edward John Spencer, sing sabanjuré dadi Earl Spencer angka 8, karo garwa pisanan Frances Spencer, Viscountess Althorp. Diana dilairaké ing Park House, Sandringham, ing Norfolk, Inggris, lan dibaptis ing Gréja Santa Maria Magdalena déning Pendeta Percy Herbert.

Diana duwé latar wuri kulawarga karajan lan bangsawan. Saka ibuné, Diana marisi getih wong Amérika. Leluhur Diana sawijining wanita saka kulawarga sugih saka Amérika, Frances Works. Saka ramané, Diana minangka katurunan langsung Raja Charles II lumantar loro putra tanpa nikah lan nerusaké Raja James II liwat siji putri sing tanpa nikah. Miturut panyusun biografi Diana, Lady Colin Campbell, leluhur Diana, Eliza Kewark (sawatara sumber ngéja jeneng Kewark minangka "Kevork" utawa "Kevorkian") asal saka Bombay, India lan kamungkinan katurunan wong India, sanadyan kulawarga Diana kerep nyatakaké yèn kulawarga "Kevork/Kewark" iku saka Armenia. Sawisé wong tuwané pisahan, Diana banjur dirumat déning ramané.

Séda 

Tanggal 31 Agustus 1997 Diana tilar donya sajeroning kacilakan montor ing dalan trowong Pont de l'Alma ing kutha Paris bebarengan karo Dodi Al-Fayed lan supir Henri Paul .

Rujukan 

Lair 1961
Pati 1997
Kulawarga Mountbatten-Windsor